Деница Минчева
Не поглеждай в очите ми…

chitanka.info

Не поглеждай в очите ми

ако си сам и тъгуваш.

Не откривай във тях надежда и плам.

Не търси във сърцето ми

жажда, любов и закрила —

аз не искам на теб да ги дам.

Не ограбвай душата ми,

както отдавна го правиш —

много скоро ще ме убиеш така.

И не искай от мен да се взирам

във земните грижи —

аз не искам да виждам това.

Не заплитай с ръката си грозна

косата ми весела.

Не обгръщай съня ми в мъгла.

Не убивай душата ми,

както отдавна го правиш.

Аз не искам така да умра!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.